CELEX: 62021CN0401
Language: bg
Date: 2021-06-29 00:00:00
Title: Дело C-401/21 P: Жалба, подадена на 29 юни 2021 г. от Румъния срещу решението, постановено от Общия съд (десети разширен състав) на 14 април 2021 г. по дело T-543/19, Румъния/Комисия

16.8.2021   
            
            
               BG
            
            
               Официален вестник на Европейския съюз
            
            
               C 329/15
            
         
      Жалба, подадена на 29 юни 2021 г. от Румъния срещу решението, постановено от Общия съд (десети разширен състав) на 14 април 2021 г. по дело T-543/19, Румъния/Комисия
      (Дело C-401/21 P)
      (2021/C 329/18)
      Език на производството: румънски
      
         Страни
      
      
         Жалбоподател: Румъния (представители: E. Gane, L.-E. Baţagoi)
      
         Друга страна в производството: Европейска комисия
      
         Искания на жалбоподателя
      
      
                  —
               
               
                  Да обяви жалбата за допустима, да отмени изцяло решение на Общия съд T-543/19, да постанови ново решение по дело T-543/19, като уважи жалбата за частична отмяна на решение C(2019)4027 окончателен на Комисията, тъй като последната е приложила процента на съфинансиране 75 %, а не 85 %, за първата и втората приоритетна ос на оперативната програма,
                  или
               
            
                  —
               
               
                  да обяви жалбата за допустима, да отмени изцяло решение на Общия съд T-543/19 и да върне делото за ново разглеждане от Общия съд, който като се произнесе наново, да уважи жалбата за отмяна и да отмени частично решение C(2019)4027 окончателен на Комисията, тъй като последната е приложила процента на съфинансиране 75 %, а не 85 %, за първата и втората приоритетна ос на оперативната програма,
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      В подкрепа на жалбата Румъния изтъква три основания:
      
                  А.
               
               
                  
                     Неправилното тълкуване и прилагане на член 139, параграф 6, буква а) от Регламент № 1303/2013 във връзка с член 137, параграф 1, букви а) и г) и параграф 2), член 131, член 135, параграф 2 и член 139, параграфи 1, 2 и 7 от същия регламент
                  
                  Румъния приема, че Общият съд е допуснал няколко грешки при прилагането на правото, що се отнася до разграничението между окончателно заявление за междинно плащане и приемане на отчетите, като неоснователно пренебрегва ролята на този последен етап и с оглед на това, че приложимият процент на съфинансиране за изчисляване на допустимата сума е действащият в момента на подаване на окончателното заявление за междинно плащане.
               
            
                  Б.
               
               
                  
                     Неправилното тълкуване и прилагане на принципа на ежегодност на счетоводната отчетност
                  
                  Румъния приема, че Общият съд е тълкувал и приложил неправилно принципа на ежегодност на счетоводната отчетност, при положение че е постановил, че прилагането към разходите, направени в хода на счетоводна година и вписани в счетоводната система, на процент на съфинансиране, приет след подаване на окончателното заявление за междинно плащане, е равносилно на нарушение на горепосочения принцип.
               
            
                  В.
               
               
                  
                     Неправилното тълкуване и прилагане на принципа за недопускане на обратно действие
                  
                  Румъния приема, че Общият съд е тълкувал и приложил неправилно принципа за недопускане на обратно действие, при положение че е установил, че процентът на съфинансиране, предвиден в Решение за изпълнение C(2018)8890 окончателен от 12 декември 2018 г. не се прилага за разходите, направени през счетоводната година 2017—2018, тъй като правното положение на Румъния се е стабилизирало в момента на влизането му в сила — 12 декември 2018 г. — в смисъл, че счетоводната година е приключила на 30 юни 2018 г., а окончателното заявление за междинно плащане е подадено на 6 юли 2018 г.